Päivä on noussut
Päivä on noussut, mut kansa! miks’ synniss’ se makaa,
 Vaikk’ yhä soi hyvän Jeesuksen kutsumus vakaa?
 Oi havatkaa,
 Että hän armias saa
 Lahjojaan teillekin jakaa!

 Päivä on noussut, jo ahkerat aarteita kerää,
 Ijäisyyskukkaset puhkee ja tekevät terää,
 Maa vihannoi,
 Ylistysvirret jo soi.
 Sielu, oi herää, oi herää!

 Päivä on noussut, jo maan yli käy kevät-tuulet,
 Autuutta julistaa vuorilla saarnaajain huulet,
 Kansaa jo näin
 Käy ylös Siioniin päin.
 Sielu, oi katso, oi kuule!

 Päivä on noussut, käy Jeesuksen helmahan hellään:
 Kaikkien kurjien kohtalo on sydämellään!
 Ken omans’ on
 Joudu ei turmiohon.
 Hätää ei kellään, ei kellään!